بدر الدین حسن

الناصر بدر الدین حسن بن محمد بن قولون (1334/35–17 مارچ 1361)، جسے ناصر حسن کے نام سے جانا جاتا ہے، مصر کا مملوک سلطان تھا اور ناصر محمد کا ساتواں بیٹا تھا جس نے اقتدار سنبھالا اور سنہ 1347ء سے1351ء اور سنہ 1354ء سے 1361ء تک دو بار حکومت کی۔ اپنے پہلے دور حکومت کے دوران، جس کا آغاز اس نے 12 سال کی عمر میں کیا، سینئر مملوک امیر جو پہلے ناصر محمد سے تعلق رکھتے تھے، نے ان کی انتظامیہ پر غلبہ حاصل کر لیا، جبکہ ناصر حسن ایک رسمی سلطان رہ گیا۔ اسے سنہ 1351ء میں اس وقت معزول کر دیا گیا جب اس نے انتظامی اختیار حاصل کرنے کی کوشش کی جو اعلیٰ امیروں کی ناراضی کا سبب بن گئی۔ تین سال بعد ان کے بھائی سلطان الصالح صالح کے خلاف امیر شیخو اور سرگتمش کی بغاوت کے نتیجے میں اسے دوبارہ تخت پر بحال کر دیا گیا۔

اپنے دوسرے دور حکومت کے دوران، ناصر حسن نے سرکردہ امیروں کے خلاف چال چلی، انھیں اور ان کے حامیوں کو بتدریج قید، جبری جلاوطنی اور پھانسی کے ذریعے انتظامیہ سے پاک کیا۔ اس نے بہت سے مملوکوں کی جگہ اولاد الناس ( مملوکوں کی اولاد) کو تعینات کیا جنہیں اس نے زیادہ قابل اعتماد، قابل اور عوام میں مقبول پایا۔ الناصر حسن کو اس کے اپنے مملوکوں میں سے ایک، یلبوغہ العمری نے قتل کر دیا، جس نے ایک دھڑے کی سربراہی کی جو الناصر حسن کی اولاد الناس کی پالیسی کے خلاف تھا۔ اپنے دوسرے دور حکومت کے دوران، ناصر حسن نے قاہرہ میں سلطان حسن مسجد-مدرسہ کمپلیکس کے ساتھ ساتھ قاہرہ، یروشلم، غزہ اور دمشق میں دیگر مذہبی تعمیرات کا آغاز کیا۔

زمرہ:1335ء کی پیدائشیں
زمرہ:1361ء کی وفیات
زمرہ:چودہویں صدی کے مملوک سلاطین
زمرہ:بحری سلاطین
زمرہ:مقتول مملوک سلاطین
زمرہ:شخصیات بلحاظ تاتاری نسب
زمرہ:شخصیات بلحاظ مصری نسب
زمرہ:قاہرہ کی شخصیات
زمرہ:سلاطین مصر
زمرہ:قپچاق
زمرہ:قاہرہ میں پیدا ہونے والی شخصیات
زمرہ:1351ء کی وفیات
زمرہ:قاہرہ میں وفات پانے والی شخصیات
زمرہ:مملوک
زمرہ:1334ء کی پیدائشیں
زمرہ:چودہویں صدی کے حکمران
زمرہ:مصری شخصیات